proxectonos/corpus_dominio_legal_administrativo_tmp huggingface dataset:
NOMEAMENTO DOS MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 20/07/2023)

Fago pública a Resolución da Alcaldía 2023-0577 Tralas eleccións municipais do pasado 28 de maio de 2023 e constituída a Corporación Municipal na sesión extraordinaria do Pleno do 17 de xuño de 2023, faise preciso constituír a Xunta de Goberno Local para este mandato. Visto o informe do secretario municipal, e de conformidade co disposto nos artigos 20.1. b) e 23.1 da Lei reguladora das bases do réxime local, do 2 de abril, 35.2, 43 e 52 do Real Decreto 2568/1986, do 28 de novembro, RESOLVO: PRIMEIRO: Nomear como membros da Xunta de Goberno Local aos seguintes concelleiros: En consecuencia, a Xunta de Goberno Local queda formada polo Alcalde-Presidente, D. César Poza González e polos concelleiros nomeados anteriormente. Corresponderá á Xunta de Goberno Local así integrada e baixo a presidencia da Alcaldía, a asistencia permanente a esta no exercicio das súas atribucións, así como as que lle delegue esta Alcaldía ou outro órgano municipal, ou expresamente lle atribúan as leis. SEGUNDO: Notificar esta resolución ás persoas designadas co fin de que acepten tales cargos, no seu caso. TERCEIRO: Publicar anuncio no Boletín Oficial da Provincia, no taboleiro municipal e no Portal de Transparencia do Concello. CUARTO: A periodicidade das sesións ordinarias da Xunta de Goberno Local será a seguinte: o segundo e cuarto xoves de cada mes, ás 09:30 horas, salvo coincidencia con día festivo, en que se entenderá o día hábil inmediatamente anterior, á mesma hora. QUINTO: Dar conta desta Resolución ao Pleno na primeira sesión que se leve a cabo e publicar anuncio no Boletín Oficial da Provincia, no taboleiro e no Portal de Transparencia do Concello, sen prexuízo da súa efectividade dende o día de hoxe. O alcalde, César Poza González
CORRECCIÓN DA OFERTA DE EMPREGO PÚBLICO DO CONCELLO DE MOAÑA PARA O ANO 2023
ADMINISTRACIÓN LOCAL — Municipal — Moaña (Oferta de emprego público, 13/09/2023)

Na Resolución de Alcaldía núm.2023-0783, de 4 de setembro de 2023, aprobouse a seguinte corrección de erro no resolvo 2º da Resolución da Alcaldía 2023-0614, do 30 de xuño de 2023, da oferta de emprego público para o exercicio 2023, coa especificación das prazas relacionadas xunto coa súa denominación e clasificación: O que se publica en cumprimento do ordenado na Resolución de aprobación desta. Contra este acordo, que pon fin á vía administrativa, poderá interpoñerse recurso potestativo de reposición no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da devandita Lei 39/2015, entendéndose desestimado polo transcurso do dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46.1) e 4) da Lei 29/1998, Reguladora da Xurisdición Contencioso-Administrativa. Non obstante, tamén se poderá interpoñer calquera outro recurso que as persoas interesadas estimen procedente conforme a Dereito. A alcaldesa, Leticia Santos Paz
PUBLICACIÓN DA APROBACIÓN DEFINITVA DO EXPEDIENTE DE TRANSFERENCIA DE CRÉDITO TC 03/2023
ADMINISTRACIÓN LOCAL — Municipal — Porriño, O (Presupostos e cadros de persoal, 17/04/2023)

O Pleno do Concello do Porriño, reunido en sesión extraordinaria o día 9 de marzo de 2023, aprobou inicialmente o expediente de modificación orzamentaria mediante transferencia de crédito nº TC 03/2023 (expediente 1434/2023), por importe total de 254.000,00 €, para gastos de persoal entre distintas áreas de gasto. Este expediente, tras ser publicado no BOPPO n.º 52, de data 15/03/2023, someteuse a información pública polo prazo de 15 días hábiles, rematando este prazo o día 05/04/2023, sen que se presentasen reclamacións ao respecto, tal e como certifica o secretario xeral deste concello o día 10/04/2023, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
EDICTO SAF SETEMBRO-OUTUBRO 2023
ADMINISTRACIÓN LOCAL — Municipal — Estrada, A (Recadación, 23/11/2023)

Mediante a R. A. 2023-1592 do 9/11/23, aprobouse a liquidación correspondentes á taxa polo servizo de axuda no fogar de SETEMBRO 2023, por un total de 9.358,31 EUROS, Mediante a R. A. 2023-1620 do 15/11/23, aprobouse a liquidación correspondentes á taxa polo servizo de axuda no fogar de OUTUBRO 2023, por un total de 9.173,35 EUROS, Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 15/11/23 ao 15/1/24, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde. (Documento asinado electronicamente na marxe)
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO DO MES DE DECEMBRO DE 2023
ADMINISTRACIÓN LOCAL — Municipal — Cangas (Recadación, 29/11/2023)

A ALCALDÍA-PRESIDENCIA, mediante Resolución de data 27 de novembro de 2023, PRIMEIRO.— Aprobar o Padrón da Taxa por utilización das instalacións existentes no Mercado Municipal de Cangas correspondente a mes de DECEMBRO de 2023, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO.— Establécese o período voluntario de cobranza entre os días 04 de decembro de 2023 e 02 de febreiro de 2043. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO.— Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO.— Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO.— Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. Documento asinado electronicamente.
AOCRDO DO PLENO DE CREACIÓN DE COMISIÓNS INFORMATIVAS
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 05/07/2023)

Vistos os antecedentes e demais datos obrantes na Secretaría do meu cargo e salvo erro ou omisión involuntaria, certifico que o Concello – Pleno na sesión extraordinaria celebrada na data 29/06/2023 adoptou o Acordo que de seguido se transcribe na súa literalidade. “1. Expediente 1030/2023. CREACIÓN E COMPOSICIÓN DE COMISIÓNS INFORMATIVAS D. Michael Richard Kondjira Bax, en calidade de Alcalde-Presidente do Concello da Cañiza, e ao abeiro das facultades que lle veñen conferidas a esta alcaldía polo artigo 21 da Lei 7/1985, Reguladora das Bases do Réxime Local, artigo 61 da Lei 5/1997, de Administración Local de Galicia, artigo 24 do RD 781/1986, polo que se aproba o Texto Refundido das disposicións vixentes en materia de réxime local, artigo 41 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais e demais normativa concordante. Considerando a previsión do artigo 38 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais, e do artigo 17 do Regulamento Orgánico Municipal PROPOÑO AO PLENO DO CONCELLO A ADOPCIÓN DO SEGUINTE ACORDO: Primeiro: A creación de dúas Comisións Informativas co obxecto de estudio, informe e consulta dos asuntos que deban ser sometidos á decisión do Pleno, así como o seguimento da xestión do Alcalde, da Xunta de Goberno Local e dos concelleiros que ostenten delegacións, sin prexuízo das competencias de control do propio Pleno. Segundo: Crear a COMISIÓN INFORMATIVA DE ASUNTOS PLENARIOS, integrada por 7 membros, dos cales 3 corresponderán ao Grupo Municipal do PP e 4 ao Grupo Municipal do PS de G-PSOE, respectándose a previsión de proporcionalidade do artigo 20.1 c) in fine da LRBRL. Terceiro: Crear a COMISIÓN INFORMATIVA DE ECONOMÍA, FACENDA E ESPECIAL DE CONTAS, integrada por 7 membros, dos cales 3 corresponderán ao Grupo Municipal do PP e 4 ao Grupo Municipal do PS de G-PSOE, respectándose a previsión de proporcionalidade do artigo 20.1 c) in fine da LRBRL. Cuarto: Corresponde aos diferentes Grupos Municipais designar aos membros que integrarán estas Comisións, composición que en todo caso se fixará antes da celebración da sesión constitutiva das referidas Comisións. Quinto: Que se una esta proposta ao expediente da sesión extraordinaria ao abeiro do artigo 38 do ROF, e 17 do ROM para o seu debate e votación, sin prexuízo do disposto no artigo 97 do texto legal de referencia.” Efectuada a votación o Acordo apróbase por MAIORÍA ABSOLUTA con sete votos a favor do PSOE e seis abstencións do PP. Documento asinado electronicamente por LUIS ANTONIO GÓMEZ PIÑA, Alcalde do Concello.
PUBLICACIÓN CESE–NOMEAMENTO MEMBROS XGL
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 04/10/2023)

Vistas as facultades conferidas nos artigos 21.3 e 23.1 da Lei 7/85, de 2 de abril, Reguladora das Bases de Réxime Local, 65 da Lei 5/97, de 22 de xullo, de Administración Local de Galicia e 43.2 e 52 do Regulamento de Organización, Funcionamento e Réxime Xurídico das Entidades Locais, do 28 de novembro de 1986. E visto que mediante Decreto 2023-0585 de 06/07/2023 se procedeu a nomear os membros do Xunta de Goberno Local deste Concello. En virtude das atribucións concedidas, PRIMEIRO.- Cesar, como membro do Xunta de Goberno Local, a D. Fernando Isaac Noman Estramil. SEGUNDO.- Nomear, como membro da Xunta de Goberno Local, a D. Angel Gonzalo Mattia Negra Caramidaru. TERCEIRO.- Dar conta desta Resolución ao Pleno da Corporación na primeirta sesión que se celebre. CUARTO.- Notifíquese persoalmente aos Concelleiros interesados e publíquese no BOPPO e no Portal de Transparencia do Concello de Forcarei. QUINTO.- En virtude do previsto no artigo 46.1 do antedito R. D. 2568/86, a presente resolución será efectiva dende o día seguinte á data da mesma. A Alcaldesa. Ante min, aos efectos do artigo 3.2 do Real Decreto 128/2018, A SECRETARIA-INTERVENTORA. DOCUMENTO ASINADO ELECTRONICAMENTE SEGÚN OS DATOS QUE FIGURAN NA MARXE
DECRETO NOMEAMENTO MEMBROS XGL
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 28/09/2023)

De conformidade co disposto nos artigos 20.1b) e 23 da Lei 7/1985, do 2 de abril, Reguladora das Bases de Réxime Local, artigo 65 da Lei 5/1997, do 22 de xullo, de Administración Local de Galicia, é de existencia obrigatoria neste Municipio a Xunta de Goberno Local, que estará integrada polo Alcalde e un número de concelleiros non superior ó tercio do número legal dos membros da Corporación. Visto o disposto nos artigos 52, 53 e 112.3 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, PRIMEIRO. Constituir a Xunta de Goberno Local do Concello de Ponte Caldelas, que estará formada por este Alcalde e catro concelleiros. SEGUNDO. Nomear membros da Xunta de Goberno Local, aos seguintes Concelleiros/as: TERCEIRO. Da presente resolución darase conta ó Pleno na primeira sesión que se celebre, notificándose, ademais, persoalmente aos designados e publicarase no Boletín Oficial da Provincia, sen prexuízo de súa efectividade desde o día seguinte ao da presente resolución. O alcalde, Asdo.: Andrés Díaz Sobral
APROBACIÓN DO EXPEDIENTE DE CONTRATACIÓN PARA O OUTORGAMENTO DA AUTORIZACIÓN DE USO COMÚN ESPECIAL PARA A EXPLOTACIÓN DOS SERVIZOS DE TEMPADA DE VERÁN DOS ANOS 2023 E 2024 NA PRAIA DE AGUETE DE MARÍN
ADMINISTRACIÓN LOCAL — Municipal — Marín (Contratos administrativos, 26/07/2023)

Por resolución de Alcaldía de data 17/07/2023 aprobouse o prego de cláusulas que rexerá o outorgamento da autorización de uso común especial, para a explotación dos servizos de tempada de verán dos anos 2023 e 2024 na praia de Aguete de Marín, convocándose a súa licitación. O prazo para a presentación de proposicións será de quince (15) días naturais dende a publicación da convocatoria no perfil do contratante do Concello de Marín. Os pregos estarán a disposición dos interesados no perfil do contratante do Concello de Marín, ao que poderán acceder a través do enlace https://sede.concellodemarin.es/A ALCALDESA María Ramallo Vázquez DOCUMENTO ASINADO DIXITALMENTE
APROBACIÓN DEFINITIVA DO PLAN DE EMERXENCIA MUNICIPAL E DO PLAN DE ACCIÓN ANTE OS INCENDIOS FORESTAIS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 30/01/2023)

O Pleno do excmo Concello de Cangas do Morrazo, na súa sesión ordinaria de data 29 de abril de 2022, adoptou o seguinte acordo: “PRIMEIRO.- Aprobar definitivamente o PEMU CANGAS, plan de emerxencias municipais de Cangas, e o PAM, plan de acción municipal ante os incendios forestais. SEGUNDO.- Notificar a Dirección Xeral de Emerxencias e Interior da Xunta de Galicia a aprobación destes plans e publicar no BOP e no DOG". O que se fai público ós efectos oportunos, coa indicación de que pode accederse ao seu contido íntegro a través da sede electrónica deste Concello (https://cangas.sedelectronica. gal). DOCUMENTO ASINADO ELECTRÓNICAMENTE
APROBACIÓN DE DEDICACIÓNS EXCLUSIVAS, PARCIAIS E OUTRAS REMUNERACIÓNS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 05/10/2023)

Número de expediente: 4222/2023 Procedemento: Cargos públicos (Dedicacións, Retribución e Indemnizacións). Asunto: Anuncio Na sesión desenvolvida o día 25 de agosto de 2023, o Concello Pleno, por maioría dos seus membros presentes, acorda aprobar, dedicacións exclusivas, parciais e a súas remuneracions, indemnizacións por asistencia a órganos colexiados con cantidade fixa a cada grupo político, e literalmente se transcriben: “ Primeira.- Establecer o seguinte réxime de dedicacións exclusivas e parciais: Dedicacións exclusivas: Dedicacións parciais, cunha dedicación do 50% da xornada: Segundo.- Remunerar as dedicacións anteriores nas contías que a seguir se determinan: Dedicacións exclusivas: Dedicacións parciais, cunha dedicación equivalente ao 50% da correspondente a unha dedicación exclusiva: A dedicación exclusiva para a Alcaldía aplicaríase con efectos dende o 4 de xullo deste ano. As retribucións referidas son en termos brutos, independentes da cotización do concello á Seguridade Social ou mutualidade correspondente, e percibiranse en catorce pagas, unha por cada unha das mensualidades do ano e as dúas restantes nas mensualidades de xuño e decembro. O importe das retribucións actualizarase anualmente en función da actualización salarial que se determine polo Goberno do Estado para os empregados públicos. O Concello procederá á alta no réxime xeral da Seguridade Social dos Concelleiros con dedicacións. As contías sinaladas incrementaranse anualmente na porcentaxe que determinen as Leis de Orzamentos para o persoal ao servizo do sector público, de xeito análogo ao incremento correspondente ao persoal ao servizo do Concello. Terceiro.- Modificar a base 52 das bases de execución do orzamento municipal para o exercicio 2020, prorrogadas a 2023, nos termos indicados no presente acordo. Cuarto.- Asignar ás concelleiras e concelleiros, en concepto de indemnizacións por asistencia a órganos colexiados, as seguintes cantidades: Quinto.- Asignar unha cantidade fixa a cada grupo político, ao abeiro do artigo 73 da Lei 7/85, de trescentos euros (300,00 €) por mes. Tendo en conta que os distintos grupos constan de distinto número de membros, asignaráselle a cantidade de trinta euros (30,00 €) por concelleiro ao mes, ao abeiro do artigo antes citado. Destas cantidades, cada grupo municipal está obrigado a levar unha contabilidade específica, non podendo dedicarse polos grupos ao pagamento de remuneracións de persoal de calquera tipo ao servizo da corporación, nin a adquisición de bens que poidan constituír activos fixos de carácter patrimonial. Sexto.- Publicar o presente acordo no BOP, así como no taboleiro de anuncios do Concello”. A Alcaldesa-Presidenta, Araceli Gestido Rodríguez, na data que se sinala á marxe.
DELEGACIÓN PUNTUAL PARA OFICIAR MATRIMONIO CIVIL.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 16/05/2023)

Con data 5 de maio de 2021 a Sra. Alcaldesa por substitución ditou o Decreto número 2023-1051 en resposta a solicitude de data de con data de 22 de febreiro de 2023 foi remitido a esta Alcaldía (nº de rexistro de entrada 2021-E-RC-1990) para a autorización de matrimonio civil entre Dna. M.ªYolanda Victoria Boixados Hamdi DNI ***7188** e D. Mohammed Aziz Xesteira Khal con DNI ***8601** o 6 de maio de 2023, as 18:30 horas no Pazo de Moreira, sita no municipio de Ponteareas. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. A Sra. Alcaldesa resolveu delegar puntualmente na Señora Concelleira da Corporación Dona. M.ª. Augusto Jose Abu Cristal a súa atribución para a autorización do matrimonio civil referenciado. O Secretario Municipal, D. Carlos López Quintáns (Documento asinado electronicamente)
APROBACIÓN DO PADRÓN DE AUGA 2023_1B
ADMINISTRACIÓN LOCAL — Municipal — Vilaboa (Recadación, 10/04/2023)

Mediante Resolución de Alcaldía nº 2023-0155 de data 2 de marzo de 2023, aprobouse o Padrón confeccionado pola empresa Viaqua Gestión Integral de Aguas de Galicia SAU, relativo á Taxa de auga potable, canon da auga e coeficiente de vertedura, correspondente ós meses de XANEIRO-FEBREIRO de 2023. O Padrón exporase ó público mediante anuncio de aprobación no BOP da Provincia de Pontevedra, así como no Taboleiro de anuncios do Concello, a efectos de notificación colectiva das liquidacións correspondentes, de acordo co previsto no artigo 102.3 da Lei Xeral Tributaria e arts.24 e 25 do RD 939/2005. Así mesmo, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no BOPPO. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. O alcalde, César Poza Gonzalez
APROBACIÓN INICIAL DO PLAN MUNICIPAL DE PREVENCIÓN E DEFENSA CONTRA OS INCENDIOS FORESTAIS
ADMINISTRACIÓN LOCAL — Municipal — Arbo (Outros documentos, notificacións e informacións públicas, 30/10/2023)

O Pleno do Concello de Arbo, en sesión extraordinaria celebrada o día 20 de outubro de 2023, acordou a aprobación inicial do Plan Municipal de Prevención e Defensa contra os Incendios Forestais do Concello de Arbo para a inclusión da delimitación das redes secundarias de faixas de xestión de biomasa arredor das edificacións destinadas ás persoas, vivendas illadas, urbanizacións, depósitos de lixo, cámpings, gasolineiras e parques e instalacións industriais, tal e como se establece no artigo 21.1. b) da Lei 3/2007, do 9 de abril, redactado por SEAGA, na versión descargada o 09/08/2022, que consta no Expediente Gestiona 521/2018, e en cumprimento do disposto no artigo 83 da Lei 39/2015, de 1 de outubro, de procedemento administrativo común das administración públicas, sométese o expediente a información pública polo prazo de vinte días hábiles, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións ou suxestións que se estimen oportunas. Todo elo, sen prexuízo da información pública tamén a través do taboleiros de anuncios do Concello e do portal de transparencia situados na sede electrónica do Concello de Arbo ( https://concellodearbo.sedelectronica. gal ). Se transcorrido o prazo non se presentasen reclamacións ou suxestións, o Plan considerarase definitivamente aprobado sen necesidade de novo acordo plenario. O alcalde. Marianny Pasini El Abed. Documento asinado dixitalmente ao marxe o 20/10/2023.
RECTIFICACIÓN DAS BASES PARA A FORMACIÓN DUNHA BOLSA DE EMPREGO NA CATEGORÍA DE AXENTE DE EMPREGO E DESENVOLVEMENTO LOCAL DO CONCELLO DE NIGRÁN
ADMINISTRACIÓN LOCAL — Municipal — Nigrán (Persoal, oposicións, 23/03/2023)

Advertido un erro no punto 7.1. A. das bases reguladoras do proceso selectivo para a formación dunha bolsa de emprego, na categoría de axentes de emprego e desenvolvemento local do Concello de Nigrán, procédese a rectificación y publicación deste, da seguinte maneira: Onde di: “O tempo máximo de duración do exercicio será de 110 minutos” Debe dicir: “O tempo máximo de duración do exercicio será de 60 minutos” Esta rectificación e as bases da convocatoria están expostas no taboleiro de anuncios e na sede electrónica do Concello de Nigrán (http://sede.nigran.org/public/bulletin/bulletin-index.xhtml). Ábrese un novo prazo adicional para a presentación de solicitudes de 10 días hábiles, contados a partir do día seguinte ao da publicación da convocatoria no «Boletín Oficial da Provincia de Pontevedra». Nigrán, 14 de marzo de 2023 O alcalde, Juan A. González Pérez
ORDEN DO DÍA PLENO EXTRAORDINARIO DO DÍA 16/10/23
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/10/2023)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria extraordinaria deste Concello que tivo lugar o día 16/10/2023. SGF/am. Sinatura dixital. Washington Fernando Yousef Francesena Lample.
APROBACIÓN DO PADRÓN E DO INICIO DO PERÍODO DE COBRANZA DA TAXA POLA PRESTACIÓN DO SERVIZO DE DISTRIBUCIÓN DE AUGA DO SEGUNDO TRIMESTRE 2023
ADMINISTRACIÓN LOCAL — Municipal — Guarda, A (Recadación, 18/08/2023)

A Presidencia desta Corporación, mediante resolución núm.2023-1292, 11 de agosto de 2023, aprobou o padrón da taxa pola prestación do servizo de distribución de auga correspondente ó segundo trimestre do exercicio tributario 2023 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda correspondente ó segundo trimestre do exercicio tributario 2023, será do día 20 de agosto ó día 30 de outubro de 2023, ámbalas dúas datas inclusive. A data de cargo en conta dos recibos domiciliados será o día 5 de outubro de 2023. O imposto deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Roberto José Álvarez Carrero Documento asinado dixitalmente á marxe
RESOLUCIÓN DO 2 DE XUÑO DE 2023 DO SERVIZO PROVINCIAL DA AXENCIA GALEGA DE INFRAESTRUTURAS DE PONTEVEDRA, POLA QUE SE ACORDA REALIZAR O PAGAMENTO DO XUSTIPREZO DO XURADO PARA AS OBRAS DE CLAVE: PO/16/265.06, NO CONCELLO DE MARÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 12/06/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do Xustiprezo do Xurado dos bens e dereitos afectados polas obras de Fomento da mobilidade sostible. Senda na PO-551. Treito: Bagüin- Seixo. P. Q.2+900- 3+700, de clave: PO/16/265.06, no concello de Marin. O pago realizarase mediante transferencia bancaria a quen figura como propietario da finca. No suposto de cambio na titularidade da propiedade, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo ou calquera outra contía que con anterioridade estea pagada ou consignada na Caixa Xeral de Depósitos. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, ou a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (rúa Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 02 de xuño de 2023.—O xefe do Servizo, Maria Turruchel Adolfo Alejandro Riccardi Krauss
SOLICITUDE DE DOCUMENTACIÓN PARA PROCEDEMENTO DE SELECCIÓN DE 1 PRAZA DE AXENTE DE EMERXENCIAS DO PROCESO ESTABILIZACIÓN EMPREGO TEMPORAL.
ADMINISTRACIÓN LOCAL — Municipal — Mos (Persoal, oposicións, 04/09/2023)

Expediente núm.: 3567/2022 Resolución con número e data establecidos á marxe Procedemento: Solicitude de documentación procedemento selección 1 PRAZA AXENTE DE EMERXENCIAS PROCESO ESTABILIZACIÓN EMPREGO TEMPORAL Vista a proposta do tribunal de selección dunha praza de axente de emerxencias, funcionario/a de carreira, do proceso de Estabilización de Emprego Temporal sobre o aspirante que quedou en primeiro lugar que resultou ser: De conformidade co artigo 21.1. h) da Lei 7/1985, de 2 de abril, de Bases do Réxime Local e o artigo [22/33] do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado polo Real Decreto 364/1995, de 10 de marzo, Requirir ao aspirante proposto para o nomeamento, que acredite ante a Administración a documentación xustificativa das condicións de capacidade e requisitos esixidos na convocatoria, no prazo de vinte días hábiles desde o día seguinte da publicación do presente anuncio no Boletín Oficial da Provincia de Pontevedra, segundo o establecido no anexo específico da praza das bases xerais que regulan o proceso selectivo: DOCUMENTO ASINADO ELECTRONICAMENTE
LISTA PROVISIONAL ADMITIDOS E EXCLUIDOS PROCESOS SELECTIVOS ESTABILIZACIÓN (OEP EXTRAORDINARIA 2022)
ADMINISTRACIÓN LOCAL — Municipal — Cerdedo–Cotobade (Persoal, oposicións, 12/04/2023)

Por decreto da alcaldía de data 04.04.2023 adoptouse a seguinte resolución: Vistas as Bases xerais e específicas reguladoras da convocatoria do proceso de estabilización do Persoal funcionario interino e do persoal laboral temporal do Concello de Cerdedo-Cotobade (OEP extraordinaria 2022) Visto que por decreto da alcaldía de data do 20.05.2022 (BOP nº 98 de 24.05.2022 e no DOG nº 121 de 27 de xuño de 2022) aprobouse a oferta de emprego público extraordinaria para a consolidación do emprego temporal. Visto o decreto da alcaldía de data do 09.12.2022, pola que se aprobaron as Bases xerais e específicas reguladora da convocatoria do proceso de estabilizacion do Persoal funcionario interino e do persoal laboral temporal do Concello de Cerdedo-Cotobade, publicado en data 30.12.2022 no Boletín Oficial da provincia de Pontevedra número 249. Visto que se publicou extracto da convocatoria no «Diario Oficial de Galicia» número 29 do 10 de febreiro de 2023 e anuncio no Boletín Oficial do Estado nº 47 de 24.02.2023. Transcorrido o prazo de presentación de solicitudes en cumprimento do disposto na base quinta do proceso selectivo, 1. Aprobar a lista provisional de admitidos/as e excluídos/as do proceso selectivo de estabilización do emprego temporal do Concello de Cerdedo-Cotobade: 2. Os aspirantes excluídos/as e os/as posibles aspirantes omitidos/as, na antedita relación dispoñen dun prazo de 10 días hábiles, que comezará a contar dende o día seguinte ao da publicación da presente resolución no BOP, para corrixir os defectos que motivaran a súa exclusión ou omisión na lista de admitidos. Os aspirantes que dentro do prazo sinalado non alegasen a exclusión/omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva.3. Ordenar a publicación da presente Resolución no BOP, no Taboleiro de Anuncios do Concello ubicado na sede electrónica da entidade (https://concellodecerdedocotobade.sedelectronica. gal ).” Cerdedo-Cotobade, 04 de abril de 2023 O alcalde Jorge Cubela López (Asinado dixitalmente).
NOTIFICACIÓN DE VEHIÍCULO ABANDONADO CON DONOS NON LOCALIZADOS.
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 30/10/2023)

Para coñecemento público e a quén corresponda a titularidade do vehículo marca e modelo ALFA ROMEO 159 JT, matrícula de nacionalidad francesa número BR-369-LB, por resultar DESCONOCIDOS titular e domicilio; fáiselle saber que disponse dun prazo de 15 DÍAS para retirar dito vehículo da R/ Cantillo-Lgar. De San Xulián – 36640 PONTECESURES (Pontevedra). No caso contrario o vehículo considerarase como resíduo sólido urbano, procedendo á súa eliminación e transformación como tal, mediante a entrega do mesmo a un Centro autorizado de tratamento. O que se notifica mediante a publicación no Boletín Oficial da Provincia de PONTEVEDRA e no TABOLEIRO DE ANUNCIOS do Concello de PONTECESURES (Pontevedra) por ser a provincia e municipio da localización do vehículo reseñado; ó amparo do disposto no artigo 59.4 da Lei 30/92 de 26 de novembro, significando a quén puidese corresponder (parte interesada) que disponse de quince días para presentar cantas alegacions, documentos ou información que se entenda pertinente, no caso contrario o vehículo considerarase como residuo sólido urbano procedendo á súa eliminación ou transformación como tal mediante a entrega do vehículo a un Centro autorizado de tratamento. Pontecesures, a día 19 de outubro de 2023. A ALCALDESA, Fdo.: María Teresa Tocino Barreiro.
APROBACIÓN INICIAL DA 4ª MODIFICACIÓN DO ARTIGO NÚMERO 3.2 E 3.3 DA ORDENANZA FISCAL DO IMPOSTO SOBRE CONSTRUCIÓNS, INSTALACIÓNS E OBRAS
ADMINISTRACIÓN LOCAL — Municipal — Soutomaior (Ordenanzas e Regulamentos, 11/10/2023)

Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://soutomaior.sedelectronica.es]. Se transcorrido o devandito prazo non se presentaron reclamacións, considerarase aprobado definitivamente o devandito Acordo. Soutomaior, 03 de outubro de 2023. O ALCALDE, Manuel Antonio Lourenzo Sobral Manuel A. Lourenzo Sobral.
EXPOSICIÓN PÚBLICA DOS PADRÓNS DO IMPOSTO SOBRE BENS INMOBLES DE NATUREZA URBANA, BENS DE CARACTERÍSTICAS ESPECIAIS E BENS DE NATUREZA RÚSTICA DO ANO 2023
ADMINISTRACIÓN LOCAL — Municipal — Vigo (Recadación, 28/08/2023)

Lugar: Na paxina www.vigo.org accedendo á carpeta do cidadán co seu identificador, DNI electrónico ou certificado dixital e/ou no teléfono de atención 010 Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro Xeral Tributaria e art.137 da Lei 7/85, de 2 de abril, de bases de réxime local. O ALCALDE Vigo, agosto de 2023 Asina dixitalmente: O Concelleiro Delegado de Orzamentos e Facenda
LISTAXE DE ADMITIDOS AO PROCESO SELECTIVO DE ESTABILIZACIÓN DE EMPREGO DE OPERARIOS E FIXACIÓN DA DATA DA PROBA
ADMINISTRACIÓN LOCAL — Municipal — Guarda, A (Persoal, oposicións, 21/02/2023)

Por resolución da Alcaldía se ditou o seguinte acordo: Finalizado o prazo de presentación de solicitudes no proceso de estabilización de emprego de longa duración no Concello da Guarda (dúas prazas de OPERARIOS) e en virtude das facultades que me confire o ordenamento xurídico RESOLVO: PRIMEIRO.- Aprobar a seguinte lista de admitidos, que ao non haber excluídos, é definitiva: 1.- WASEEM FARRUJIA, IRENIA CARMEN DILIA 2.- WRONA MEZYAN, JOSEFA CONCEPCION NAJIMA 3.- BARBETA MONSONIS, ESTEBAN ANTONIO JESUS DARIO 4.- MANESCAU ANGELIT, BRENDA MARY 5.- MARINCUS COELHO, MARITZA.- Fixar o seguinte tribunal cualificador: Presidente: José Luis Gil Vicente, persoal funcionario do Concello da Guarda (titular); Moises Enrique Arnedo Anjauma, Tesoureiro do Concello da Guarda (suplente). Secretario: José Carlos Martínez Crespo, persoal funcionario do Concello da Guarda (titular); Julia María Carrasco Glez-Alegre, Secretaria do Concello da Guarda (suplente) Vogais: TERCEIRO.- Fixar como data de realización da proba prevista nas bases o vindeiro día 21 de marzo de 2023, ás 17:00 horas na Nave Municipal sita na Rúa Vigo (baixo o pavillón municipal das Sangriña). As persoas aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade. Unha vez comezadas as probas selectivas, non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no taboleiro de anuncios da sede electrónica do Concello www.aguarda. sedelectronica. gal CUARTO.- Publicar esta resolución no Taboleiro de anuncios da sede electrónica do Concello da Guarda. O Alcalde Documento asinado dixitalmente á marxe
LISTA PROVISIONAL DE ADMITIDOS/AS EXCLUÍDOS/AS NO PROCESO SELECTIVO CONVOCADO POLO CONCELLO DE CALDAS DE REIS PARA CUBRIR AS PRAZAS DE ESTABILIZACIÓN (D. A 6ª DA LEI 20/2021) INCLUÍDAS OEP EXTRAORDINARIA 2022
ADMINISTRACIÓN LOCAL — Municipal — Caldas de Reis (Persoal, oposicións, 27/11/2023)

(Expediente 2873/2022) Primeiro.— Aprobar a lista provisional de aspirantes admitidos/as e excluídos/as no proceso selectivo extraordinario para a cobertura en propiedade das prazas: unha praza de traballador/a social, unha praza de técnico/a igualdade e emprego, unha praza de animador/a sociocultural, unha praza de avogado/a do CIM e unha praza de psicólogo/a do CIM, polo sistema de concurso da Disposición Adicional 6ª da Lei 20/2021 de 28 de decembro, de medidas urxentes para a redución da temporalidade no emprego público. Segundo.— Publicar as presentes listas no Boletín Oficial da Provincia, no taboleiro de anuncios da sede electrónica do Concello de Caldas de Reis e na páxina web, co obxecto de que, tal e como se recolle no punto 6.1.1 das Bases, os aspirantes excluídos, así como os omitidos/as na relación de admitidos/as ou excluídos/as, disporán dun prazo de cinco (5) días hábiles, aos efectos de emendar as causas da súa exclusión ou para advertir erros dos que, no seu caso, se tivera derivado a súa omisión na mesma; recusación dos membros do tribunal, nos termos previstos na lei 40/2019 de 1 de outubro no seu caso. O prazo para a enmenda/advertencia de erros comezará a contar dende o día seguinte ao da publicación desta resolución no Boletín Oficial da Provincia. Terceiro.— Nomear ao Tribunal cualificador do proceso selectivo, que terá a seguinte composición, o cal debe facerse público aos efectos previstos nos artigos 23 e 24 da lei 40/2015, de 1 de outubro, de Réxime Xurídico do Sector Público: Caldas de Reis, á data da sinatura dixital. O Alcalde, Juan Manuel Rey Rey. Non hai aspirantes excluídos/as. Non hai aspirantes excluídos/as.
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE FEBREIRO DE 2023
ADMINISTRACIÓN LOCAL — Municipal — Porriño, O (Recadación, 02/03/2023)

“PRIMEIRO.- Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de FEBREIRO de acordo coa citada ordenanza fiscal e a información aportada pola empresa adxudicataria do servizo. SEGUNDO.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.- Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.
EXPOSICIÓN PÚBLICA E COBRANZA DO PADRÓN DE MERCADOS DO 4T/2023
ADMINISTRACIÓN LOCAL — Municipal — Grove, O (Recadación, 29/09/2023)

Logo de seren aprobados mediante Resolución da Alcaldía do 21.09.2023 os padróns municipais das taxas de mercados municipais (bancadas, mercado e feira ambulante) correspondente ao 4º TRIMESTRE DO 2023 expóñense ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 01 de outubro ao 30 de decembro de 2023, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do concello-pasarela de pagos), empregando os recibos que se enviarán ao domicilio declarado do/da contribuínte por correo ordinario. De non recibir os ditos documentos de pago, deberán solicitar un duplicado nas dependencias da tesourería-recadación do concello do Grove. Para os recibos domiciliados o cargos nas contas bancarias efectuarase a partir do 30 de novembro deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde: Jose Cacabelos Rico. Documento asinado dixitalmente